CELEX: C2007/283/59
Language: et
Date: 2007-11-24 00:00:00
Title: Kohtuasi T-361/07 P: 19. septembril 2007 esitatud apellatsioonkaebus Euroopa Ühenduste Avaliku Teenistuse Kohtu 5. juuli 2007 . aasta otsuse peale kohtuasjas F-25/06: Ider jt vs . komisjon

24.11.2007   
            
            
               ET
            
            
               Euroopa Liidu Teataja
            
            
               C 283/32
            
         19. septembril 2007 esitatud apellatsioonkaebus Euroopa Ühenduste Avaliku Teenistuse Kohtu 5. juuli 2007. aasta otsuse peale kohtuasjas F-25/06: Ider jt vs. komisjon
   (Kohtuasi T-361/07 P)
   (2007/C 283/59)
   Kohtumenetluse keel: prantsuse
   Pooled
   
      Apellatsioonkaebuse esitaja: Euroopa Ühenduste Komisjon (esindajad: D. Martin ja L. Lozano Palacios)
   
      Teised menetluspooled: B. Ider jt
   Hageja nõuded
   
               —
            
            
               Tühistada Avaliku Teenistuse Kohtu 5. juuli 2007. aasta otsus kohtuasjas F-25/06;
            
         
               —
            
            
               saata kohtuasi tagasi Avaliku Teenistuse Kohtusse;
            
         
               —
            
            
               teha otsus kohtukulude kohta hiljem;
            
         
               —
            
            
               teise võimalusena tühistada Avaliku Teenistuse Kohtu 5. juuli 2007. aasta otsus kohtuasjas F-25/06 ning tehes asjas sisuline otsus, jätta kohtuasjas F-25/06 esitatud hagi rahuldamata; mõista kohtukulud välja vastustajalt.
            
         Väited ja peamised argumendid
   Avaliku Teenistuse Kohus tühistas 5. juuli 2007. aasta otsusega kohtuasjas F-25/06: Ider jt vs. komisjon otsuse, millega komisjon määras B. Ideri palgaastme ja töötasu lepingulise töötaja lepingu alusel. Vastustajad, kes töötasid enne Belgia töölepingute alusel, võeti pärast ühenduste muudetele teenistujatele kohaldatavate teenistustingimuste muutmist tööle teenistujatena.
   Esimene komisjoni apellatsioonkaebuse toetuseks esitatud väide tugineb õigusnormi valele kohaldamisele selles osas, milles Esimese Astme Kohus olevat kohaldatavate õigusnormide tõlgendamisel eiranud võrdse kohtlemise põhimõtet, eelkõige seoses komisjoni omaksvõetud lähenemisega, mis seisnes peretoetuste arvamises töötasu mõiste hulka kuuluvaks.
   Teine väide tugineb põhjendamiskohustuse rikkumisele selles osas, milles Esimese Astme Kohus ei puudutanud otsuses töötasu mõistet.